28. 2. 90 De Europæiske Fællesskabers Tidende Nr. C 49/51 
Forslag til 
RÅDETS FORORDNING (EØF) Nr. ... 
af . . . 
om ændring af forordning (EØF) nr. 857/84 om almindelige regler for anvendelsen af den i 
artikel 5c i forordning (EØF) nr. 804/68 omhandlede afgift for mælk og mejeriprodukter 
(90/C 49/37) 
RÅDETS FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det Euro­
pæiske Økonomiske Fællesskab, 
under henvisning til Rådets forordning (EØF) nr. 804/68 af 
27. juni 1968 om den fælles markedsordning for mælk og 
mejeriprodukter (J), senest ændret ved forordning (EØF) nr. 
3879/89 (2), særlig artikel 5c, stk. 6, 
under henvisning til forslag fra Kommissionen, og 
ud fra følgende betragtninger: 
Af Kommissionens rapport om anvendelsen af kvoteordnin­
gen i mejerisektoren fremgår det, at den strukturelle udvik­
ling af bedrifterne bør fortsættes; gennem en forhøjelse af 
fællesskabsreserven med 1 % for den sjette anvendelsesperio­
de er der frigjort visse mængder, som i princippet er bestemt 
til de producenter, hvis situation fortsat var foruroligende; 
det forekommer derfor nødvendigt at supplere denne foran­
staltning til fordel for visse områder i Fællesskabet, hvor 
produktionsbetingelserne er vanskelige, og hvis produkter 
fortjener at blive støttet; 
i de pågældende områder foregår produktionen især på 
mindre bedrifter, som bør tildeles nye mængder, for at de 
som helhed kan bringes op på et produktionsniveau, der er 
bedre tilpasset til markedets krav; 
målet med foranstaltningen kan kun nås, hvis mælkeproduk­
tionen fortsættes på bedrifterne; 
som led i en ordning med styring af produktionen er tildeling 
af supplerende mængder kun mulig, hvis de først frigøres af 
andre producenter i andre områder af Fællesskabet; der bør 
derfor navnlig i de medlemsstater, hvor det, efter en 
sammenligning af situationen i de forskellige indsamlingsom-
råder, viser sig at være berettiget, oprettes et nyt fællesskabs­
program for finansiering af ophør med mælkeproduktion, 
som indebærer, at de producenter, som opfylder visse 
C) EFT nr. L 148 af 28. 6. 1968, s. 13. 
(2) EFT nr. L 378 af 11. 12. 1989. s. 1. 
(3) EFT nr. L 90 af 1. 4. 1984, s. 13. betingelser, tildeles en godtgørelse, efter at de fuldstændigt 
og definitivt har indstillet deres produktion; 
under hensyn til de øjeblikkelige forhold for dette erhverv bør 
godtgørelsen fastsættes til 36 ECU/100 kg; det kan imidler­
tid blive nødvendigt for visse medlemsstater at forhøje 
godtgørelsen; de bør derfor kunne yde en supplerende 
finansiering, hvis beløb kan tilpasses efter særlige regionale 
forhold; 
godtgørelsen ydes i princippet for hele referencemængden; af 
logiske grunde bør de mængder, som producenten har 
modtaget i henhold til artikel 3b i Rådets forordning (EØF) 
nr. 857/84 (3), dog ikke medregnes, fordi dette program 
ikke bør omfatte de i nævnte forordnings artikel 3a omhand­
lede producenter og de producenter, som forud for ikraft­
trædelsen af disse bestemmelser har nydt godt af forordnin­
gens artikel 4, stk. 1, litra a), for hele eller en del af deres 
referencemængde — 
UDSTEDT FØLGENDE FORORDNING: 
Artikel 1 
I forordning (EØF) nr. 857/84 foretages følgende ænd­
ringer: 
1) Som artikel 3c indsættes: 
»Artikel 3c 
1. Referencemængder, der frigøres på de i artikel 4, 
stk. Ib, omhandlede betingelser, medregnes i den i arti­
kel 5 omhandlede reserve og tildeles producenten, som 
defineret i artikel 12, litra c), tredje afsnit, såfremt: 
a) hans bedrift er beliggende i et af de områder, der er 
omhandlet i artikel 3, stk. 3, 4 og 5, i Rådets direktiv 
75/268/EØF(*). 
I disse områder prioriterer medlemsstaterne højest 
bedrifter beliggende i områder, hvor der fremstilles 
typiske oste, hvis særlige benævnelse svarer til et 
bestemt produktionsområde 
Nr. C 49/52 De Europæiske Fællesskabers Tidende 28. 2. 90 
b) den disponible faktiske individuelle referencemæng­
de, som han har ret til, i begyndelsen af den syvende 
tolvmåneders anvendelsesperiode, med fradrag af 
mængder suspenderet i henhold til Rådets forordning 
(EØF) nr. 775/87 (**), er mindre end 60 000 kg i 
ugunstigt stillede områder som omhandlet i artikel 3, 
stk. 4og5,idirektiv75/268/EØFellerl00 000kgi 
bjergområder, der er afgrænset i henhold til nævnte 
direktivs artikel 3, stk. 3. 
2. Producenten kan i henhold til denne artikel mod­
tage en mængde svarende til forskellen mellem de 60 000 
eller 100 000 kg og den referencemængde, der er 
omhandlet i stk. 1, litra b). 
Han forpligter sig til ikke at ansøge om at deltage i noget 
program for ophør med mælkeproduktion indtil udløbet 
af tillægsafgiftsordningen, for så vidt angår såvel den 
individuelle basisreferencemængde som den mængde, der 
er modtaget i henhold til første afsnit. 
3. Kommissionen fastsætter gennemførelsesbestem­
melserne til denne artikel efter fremgangsmåden i arti­
kel 30 i forordning (EØF) nr. 804/68. 
EFTnr. L 128 af 19. 5. 1975, s. 1. 
EFT nr. L 78 af 20. 3. 1987, s. 5.« 
2) I artikel 4: 
a) stk. 1, affattes litra a) således: 
»a) — yde producenter, der forpligter sig til definitivt at 
opgive hele deres mælkeproduktion, en godtgø­
relse, der udbetales i en eller flere årlige rater 
— yde producenter, der forpligter sig til definitivt at 
opgive en del af deres mælkeproduktion, en 
godtgørelse, der udbetales i én eller flere årlige 
rater.« 
b) indsættes som stk. Ib: 
»Ib. Medlemsstaterne yder producenten, som defi­
neret i artikel 12, litra c), første afsnit, eller 
hver associeret producent i tilfælde af anven­
delse af artikel 12, litra c), andet afsnit, som 
inden den 1. juli 1990 forpligter sig til inden 
den 1. november 1990 fuldstændigt og defini­
tivt at ophøre med mælkeproduktion, en godt­
gørelse, som udbetales på én gang inden den 
1. december 1990. 
Medlemsstaterne kan dog undlade at iværk­
sætte programmet for ophør med mælkepro­
duktion, hvis det, efter en sammenligning af 
situationen i de forskellige indsamlingsområ-
der, viser sig ikke at være berettiget. 
a) Godtgørelsen kan ydes til en producent: 
— som råder over en referencemængde i 
henhold til artikel 5c i forordning (EØF) nr. 804/68 som led i formel A 
eller B 
— hvis bedrift er beliggende i et andet 
område end dem, der er omhandlet i 
artikel 3c, stk. 1, litra a). 
Medlemsstaterne kan dog: 
— beslutte ikke at yde godtgørelsen til 
producenter, som har mindre end seks 
malkekøer, eller hvis disponible fakti­
ske individuelle referencemængde er på 
under 25 000 kg om året 
— træffe de foranstaltninger, der er nød­
vendige for at sikre, at nedsættelserne 
af mængderne i henhold til dette stykke 
så vidt muligt fordeles retfærdigt mel­
lem regionerne og indsamlingsområ-
derne. 
b) Godtgørelsen ydes for den referencemæng­
de, som producenten har ret til på datoen 
for ikrafttrædelsen af denne forordning, 
herunder også mængder suspenderet i hen­
hold til forordning (EØF) nr. 775 / 87, med 
fradrag af de mængder, der er modtaget i 
henhold til nærværende forordnings arti­
kel 3b. 
c) I tilfælde af forpagtningskontrakter indgi­
ves ansøgning om godtgørelse af forpagte­
ren. 
Medlemsstaterne kan dog bestemme, på 
hvilke betingelser forpagteren kan indgive 
ansøgning om godtgørelse og godtgørelsen 
kan ydes. 
d) Fællesskabets finansiering af programmet 
er begrænset til en mængde på 500 000 
tons. Mængden fordeles mellem medlems­
staterne, efterhånden som ansøgningerne 
fremsendes til Kommissionen. 
Godtgørelsen fastsættes til 36 ECU/100 
kg mælk eller mælkeækvivalent. Med­
lemsstaterne kan bidrage til Fællesskabets 
finansiering ved at forhøje godtgørelsesbe­
løbet. Det supplerende beløb kan tilpasses 
inden for deres område for at tage hensyn 
til forskellige lokale forhold vedrørende: 
— udviklingen i mælkeproduktionen 
— den gennemsnitlige leverance pr. pro­
ducent 
— nødvendigheden af ikke at lægge hind­
ringer i vejen for omstruktureringen af 
mælkeproduktionen 
28. 2. 90 De Europæiske Fællesskabers Tidende Nr. C 49/53 
— de eksisterende muligheder for omstil­
ling til andre produktionsgrene. 
Den i første afsnit omhandlede finansie­
ring betragtes som en interventionsforan­
staltning som omhandlet i artikel 3 i 
Rådets forordning (EØF) nr. 729/ 
70(*). 
e) Kommissionen fastsætter gennemførelses­
bestemmelserne til dette stykke efter fremgangsmåden i artikel 30 i forordning 
(EØF) nr. 804/68.« 
EFT nr. L 94 af 28. 4. 1970, s. 13.« 
Artikel 2 
Denne forordning træder i kraft på tredjedagen efter offent­
liggørelsen i De Europæiske Fællesskabers Tidende. 
Denne forordning er bindende i alle enkeltheder og gælder umiddelbart i hver medlems­
stat. 
Udfærdiget i Bruxelles, den . . . 
På Rådets vegne